[425A] ཨཱ་རྱ་ནི་ཤཙ་ཡ་ནཱ་དྷཱ་ར་ཎཱི། བོད་སྐད་དུ། འཕགས་པ་གདོན་མི་ཟ་

[425B] སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །འདི་སྐད་བདག་གིས་ཐོས་པ་དུས་གཅིག་ན། བཅོམ་ལྡན་འདས་བཤ་
ལའི་སྤྲེའུ་རྫིང་གི་འགྲམ་གྱི་ཁང་བུ་བརྩེགས་པ་ན་བཞུགས་ཏེ་དེའི་ཚེ་བརྒྱ་བྱིན་ལྷའི་དབང་པོས་བཅོམ་ལྡན་འདས་ལ་འདི་སྐད་ཅེས་གསོལ་ཏོ། །བཅོམ་ལྡན་འདས། བདག་
ལྷ་མ་ཡིན་རྣམས་ཀྱིས་རྒོལ་ཞིང་གཙེས་ཏེ། བདག་དང་ལྷ་མ་ཡིན་དུས་ཡུན་རིང་པོར་མི་མཛའ་ཞིང་དགྲར་གྱུར་ན། བཅོམ་ལྡན་འདས་ཀྱིས་བདག་ལ་ཅི་ནས་ཀྱང་ཡུན་
རིང་པོར་ཕན་པ་དང་བདེ་བར་འགྱུར་བའི་ཕྱིར་དེ་ལྟ་བུའི་ཆོས་བདག་ལ་བཤད་དུ་གསོལ། དེ་སྐད་ཅེས་གསོལ་པ་དང། བཅོམ་ལྡན་འདས་ཀྱིས་བརྒྱ་བྱིན་ལྷའི་དབང་པོ་
ལ་འདི་སྐད་ཅེས་བཀའ་སྩལ་ཏོ། །དེའི་ཕྱིར་ཀོའུ་ཤི་ཀ་ཁྱོད་ཀྱིས་དའི་སྙིང་པོ་གདོན་མི་ཟ་བ་ཞེས་བྱ་བའི་རིག་སྔགས་འདི་ལོངས་ཤིག། ཏདྱ་ཐཱ། ཨུརྦ་པ། ནིརྦི་སིརྦི་
ཨུརྦུ་རྦུ་རེ། ཧཱུ་ལེ་ཧཱུཾ་མེ། དི་ཁུ་མེ། པྲ་ཏྱཾ་ག་མ་ཨ་གཙྪ་མ་ཧཱ་མ་ཡུ་རི་ནཱ་མ། བདག་འཇིགས་པ་ཐམས་ཅད་དང་འཚེ་བ་ཐམས་ཅད་དང། འཁོར་ཐམས་ཅད་དང་
བཅས་པ་ལས་སྲུངས་ཤིག། སྲུངས་ཤིག། སརྦ་ཀཱ་ཡ་མ་ནོ་ཤྩ་རི་ཏེ་སཱཧཱ། བཅོམ་ལྡན་འདས་དགྱེས་ཤིང་དེ་སྐད་བཀའ་སྩལ་པ་དང། བརྒྱ་བྱིན་ལྷའི་དབང་

[426A]༄༅། །པོ་ཡིད་དགའ་སྟེ་བཅོམ་ལྡན་འདས་ཀྱིས་བཀའ་སྩལ་པ་ལ་རྗེས་སུ་ཡི་རང་ནས་བཅོམ་ལྡན་འདས་ཀྱི་ཞབས་ལ་མགོ་བོས་ཕྱག་འཚལ་ནས་དེ་
ཉིད་དུ་མི་སྣང་བར་གྱུར་ཏོ། །འཕགས་པ་གདོན་མི་ཟ་བ་ཞེས་བྱ་པའི་གཟུངས་རྫོགས་སོ།། །།